Intel Core

Intel Core — Intel şirkəti tərəfindən yaradılan mərkəzi prosessor () seriyasıdır. 

Bu prosessorlar orta təbəqəli istehlakçılar, iş stansiyaları kimi güclü və adi kompüterlər üçün nəzərdə tutulub və Pentium prosessorlarının yerini tutub. Core prosessorlarının eyni və ya daha güclü versiyaları server və iş stansiyaları bazarları üçün Xeon prosessorları adı altında satılır. Core prosessorlarının sırasına Intel Core i3, Intel Core i5, Intel Core i7 və Intel Core i9, X seriyalı Intel Core prosessorları daxildir. Intel 2023-cü ildə prosessorlarından "i" ləqəbini çıxaracağını və onu "Core 3/5/7/9" edəcəyini elan etdi. Şirkət yüksək səviyyəli prosessorlar üçün də "Ultra" brendini təqdim edəcək.

 Ümumi baxış 
Intel Core heç bir daxili ardıcıllıq və ya davamlılıq vəd etməyən bir marka olsa da, bu ailənin prosessorları, əksər hallarda oxşardır. Mobil cihazlar üçün olan Core Solo və Core Duo Yonah prosessorları ilk məhsullar olub Pentium M dizayn ağacına aiddir. Bu prosessorlar 2006-cı ilin yanvarında 65 nm texnologiyası ilə istehsal olunub və satışa çıxarılıb. Bunlar Pentium 4-dən əvvəl olan Pentium Pro nəslindən alınan Intel Core məhsul qrupunun qalan hissəsindən dizayn baxımından əhəmiyyətli dərəcədə fərqlidir.

Conroe kimi tanınan ilk Intel Core masaüstü prosessoru 2006-cı ilin iyulunda buraxıldı. Bu 65 nm prosessordan istifadə edilməklə istehsal edilmiş iki nüvəli dizayn idi. Conroe iterasiyası Intel Core mikroarxitekturasına əsaslanırdı və Pentium 4 ilə müqayisədə səmərəlilik və performans baxımından əhəmiyyətli təkmilləşdirmələr gətirdi. Daha aşağı saat sürətlərində işləməsinə baxmayaraq, Conroe prosessorları Pentium 4 analoqlarını üstələyirdi. Intel Core prosessorlarının əsas xüsusiyyətlərindən biri onların mürəkkəb icra mühərriki vasitəsilə dövr başına yüksək təlimatları () saxlamaq qabiliyyəti olmuşdur. Bu yarandığı gündən Intel Core məhsul qrupunun ardıcıl xarakteristikası olmuşdur.

2008-ci ilin noyabrında 45 nm Bloomfield masaüstü prosessorunun buraxılması ilə mikroarxitekturada əhəmiyyətli dəyişiklər edildi. Bu prosessor Nehalem arxitekturasına əsaslanırdı və I/O yaddaş sistemlərində nəzərəçarpacaq təkmilləşdirmələr edildi. Əsas təkmilləşdirmələrə Intel QuickPath Interconnect və DDR3 yaddaşının üç kanalını dəstəkləyən inteqrasiya edilmiş yaddaş nəzarətçisi daxildir.

Sonradan tətbiq edilən performans təkmilləşdirmələri dərin dəyişikliklər əvəzinə, daha çox əlavələr etməyə meyilli olmuşdu. Bunlara "Sandy Bridge"ə "Advanced Vector Extensions" təlimat dəsti uzantılarının əlavə edilməsi daxildir. Bu dəyişiklik ilk dəfə 2011-ci ilin yanvarında 32 nm prosessorlarda tətbiq olunub. Bu Intel Active Management Technology kimi texnologiyanın davamlı inkişafı vasitəsilə performansın artmasına səbəb oldu.

2019-cu ildən etibarən Core brendi giriş səviyyəsi i3, əsas i5, yüksək səviyyəli i7 və "entuziast" i9-dan ibarət dörd prosessor növü var. 2023-cü ildə Intel prosessor markasından "i" ləqəbini çıxaracağını və onu "Core 3/5/7/9" edəcəyini elan etdi. Şirkət yüksək səviyyəli prosessorlar üçün də "Ultra" brendini təqdim edəcək.

 Həmçinin bax 

 Intel Core (mikroarxitektura)
 Intel qrafika emal vahidlərinin siyahısı
 Intel mikroprosessorlarının siyahısı
 Intel Core prosessorlarının siyahısı
 Intel Core 2 prosessorlarının siyahısı
 Intel Core i3 prosessorlarının siyahısı
 Intel Core i5 prosessorlarının siyahısı
 Intel Core i7 prosessorlarının siyahısı
 Intel Core i9 prosessorlarının siyahısı
 Intel çipsetləri
 Ryzen
 Zen (mikroarxitektura)

 İstinadlar 

 Xarici keçidlər 

 CPU Database. TechPowerUp.
 Intel Core Duo (Yonah) Performance Preview – Part II vs AMD 64 X2 and Intel Pentium M. Anandtech.
 Intel Core i7–3960X CPU Performance Comparison.
 Intel Centrino Duo Mobile Technology papers. Intel.
 Intel Product Information, providing a list of various processor generations